পুনিত পাঠক

পুনিত পাঠক (হিন্দি: पुनीत पाठक, ইংরেজি: Punit Pathak; জন্ম: ১ নভেম্বর ১৯৮৬) হলেন একজন ভারতীয় নৃত্যশিল্পী, নৃত্য পরিকল্পনাকারী এবং চলচ্চিত্র অভিনেতা। তিনি ডান্স ইন্ডিয়া ডান্সের দ্বিতীয় মৌসুমে অংশগ্রহণ করার মাধ্যমে টেলিভিশন জগতে পদার্পণ করেন। এছাড়াও তিনি ফিয়ার ফ্যাক্টর: খাত্রোঁ কে খিলাড়ি ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি শিরোপা জয়লাভ করেছিলেন। অন্যদিকে ২০১৩ সালে, তিনি রেমো ডি'সুজা পরিচালিত বলিউড চলচ্চিত্র এবিসিডি: এনিবডি ক্যান ড্যান্সে অভিনয়ের মাধ্যমে বলিউডে পদার্পণ করেন। পুনিত পাঠক ১৯৮৬ সালের ১লা নভেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন। কিশোরকালে, তিনি একজন ক্রিকেটার অথবা চলচ্চিত্র নির্মাতা হওয়ার স্বপ্ন দেখেছিলেন। কলেজে পড়াকালীন, তিনি নৃত্যের প্রতি আগ্রহী হয়ে উঠেছিলেন। কিন্তু পুনিতের বাবা তার এই সিদ্ধান্তের বিরোধিতা করেছিলেন, কেননা তার চেয়েছিলেন পুনিত যেন তার সংস্থা পুনিত ইয়ার্ন এজেন্সি প্রাইভেট লিমিটেড-এর দেখাশোনা করে। পুনিত ও তার বাবার মধ্যে এই বিষয় নিয়ে অনেক লড়াই হয়েছে। তবে পুনিতের ছোট ভাই নৃত্যশিল্পী হওয়ার স্বপ্নটি ত্যাগ করে উক্ত ব্যবসায়ের দায়িত্ব নিয়েছিলেন। পুনিত জি টিভিতে প্রচারিত নৃত্য বিষয়ক আপাতবাস্তব টেলিভিশন অনুষ্ঠান ডান্স ইন্ডিয়া ডান্সের দ্বিতীয় আসরে একজন প্রতিযোগী হিসেবে অংশগ্রহণ করার মাধ্যমে নৃত্যে তার কর্মজীবন শুরু করেছিলেন। পরবর্তীতে তিনি ২০১৩ সালে মুক্তিপ্রাপ্ত হিন্দি ভাষার চলচ্চিত্র এবিসিডি: এনিবডি ক্যান ড্যান্সে চান্দু চরিত্রে অভিনয় করার মধ্য দিয়ে তার অভিনয় জীবন শুরু করেছিলেন। নৃত্য পরিকল্পনাকারী হিসেবে তিনি ঝলক দিখলা যায় কাজ করেছেন। তিনি জি টিভিতে প্রচারিত ডান্স ইন্ডিয়া ডান্সের পঞ্চম আসরে একজন বিচারকের দায়িত্ব পালন করেছেন। অতঃপর তিনি স্টার প্লাসে প্রচারিত নৃত্য বিষয়ক অনুষ্ঠান ডান্স প্লাসের দ্বিতীয় আসরে একজন পরামর্শদাতা হিসেবে কাজ করেছেন। এছাড়াও তিনি ডান্স চ্যাম্পিয়নে নৃত্য পরিকল্পনাকারীর দায়িত্ব পালন করেছেন। ২০১৯ সালে, তিনি কালার্স টিভিতে প্রচারিত আপাতবাস্তব টেলিভিশন অনুষ্ঠান ফিয়ার ফ্যাক্টর: খাত্রোঁ কে খিলাড়ি ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি শিরোপা জয়লাভ করেছিলেন। তার নৃত্য দল ঈশা আম্বানির সংগীত অনুষ্ঠানে নৃত্য পরিবেশন করেছিল। একই সাথে, একই বছরের আইপিএল ফাইনালের নৃত্যও তিনি পরিকল্পনা করেছিলেন। পরবর্তীতে তিনি খাত্রা খাত্রা খাত্রায় একজন অতিথি হিসেবে উপস্থিত হয়েছিলেন। ২০২০ সালে, তিনি স্ট্রিট ড্যান্সার নামক চলচ্চিত্রে ইন্দ্র সিং নারুলার চরিত্রে অভিনয় করেছেন। ২০২০ সালের ২৬শে আগস্ট তারিখে, নিধি মুনি সিংয়ের সাথে তিনি বাগদত্ত সম্পন্ন করেছেন। "Khatron Ke Khiladi 9 winner: Punit Pathak wins the show, beats Aditya Narayan and Ridhima Pandit"। ১৯ মার্চ ২০১৯।  Tanvi Trivedi (১৯ আগস্ট ২০১৩)। "Lauren and I are best friends now: Punit Pathak"। The Times of India। সংগ্রহের তারিখ ২১ জুলাই ২০১৮।  "Jhalak Introduction Video: Lauren Gottlieb and Punit Pathak"। colors.in.com। ২৮ মে ২০১৩। ১৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৮।  "Judges, Hosts, Contestants : Dance Plus 2016"। Danceplus2016.com। ৮ মে ২০১৬ তারিখে মূল থেকে আর্কাইভ করা। সংগ্রহের তারিখ ৫ মে ২০১৬।  "পুনিত পাঠকের ইন্সটাগ্রাম পোস্ট"। ইন্সটাগ্রাম। ২৬ আগস্ট ২০২০। সংগ্রহের তারিখ ১৫ অক্টোবর ২০২০।  পাটোওয়ারী, ফারজানা (২৭ আগস্ট ২০২০)। "Punit Pathak on his engagement: Still digesting the fact that this happened"। টাইমস অব ইন্ডিয়া। সংগ্রহের তারিখ ১৫ অক্টোবর ২০২০।  রঘুবনশি, আকাঙ্ক্ষা (২৭ আগস্ট ২০২০)। "Choreographer Punit Pathak Gets Engaged To Girlfriend Nidhi Moony Singh. See Pics"। এনডিটিভি। সংগ্রহের তারিখ ১৫ অক্টোবর ২০২০।  ইন্টারনেট মুভি ডেটাবেজে পুনিত পাঠক  (ইংরেজি) বলিউড হাঙ্গামায় পুনিত পাঠক ইন্সটাগ্রামে পুনিত পাঠক